CELEX: 32013D0221
Language: hu
Date: 2013-05-16 00:00:00
Title: 2013/221/EU: A Bizottság végrehajtási határozata ( 2013. május 16. ) a 2007-es és 2008-as belgiumi kéknyelv-betegség elleni sürgősségi vakcinázási tervek keretében felmerült kiadásokhoz történő uniós pénzügyi hozzájárulás megállapításáról (az értesítés a C(2013) 2799. számú dokumentummal történt)

18.5.2013   
            
            
               HU
            
            
               Az Európai Unió Hivatalos Lapja
            
            
               L 134/17
            
         A BIZOTTSÁG VÉGREHAJTÁSI HATÁROZATA
   (2013. május 16.)
   a 2007-es és 2008-as belgiumi kéknyelv-betegség elleni sürgősségi vakcinázási tervek keretében felmerült kiadásokhoz történő uniós pénzügyi hozzájárulás megállapításáról
   (az értesítés a C(2013) 2799. számú dokumentummal történt)
   (Csak a francia és holland nyelvű szöveg hiteles)
   (2013/221/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (3) és (4) bekezdésére és (6) bekezdésének második francia bekezdésére,
   tekintettel az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlamenti és tanácsi rendeletre (2) (a továbbiakban: költségvetési rendelet) és különösen annak 84. cikkére,
   mivel:
   
               (1)
            
            
               A pénzügyi rendelet 84. cikkének és Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (3) (a továbbiakban: alkalmazási szabályok) 94. cikkének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
            
         
               (2)
            
            
               A 2009/470/EK határozat megállapítja azokat az eljárásokat, amelyek az egyedi állat-egészségügyi intézkedésekhez – beleértve a biztonsági intézkedéseket is – nyújtható uniós pénzügyi hozzájárulást szabályozzák. A kéknyelv-betegség lehető leggyorsabb felszámolása érdekében az Uniónak pénzügyi hozzájárulást kell nyújtania a támogatható tagállami kiadásokhoz. Az említett határozat 3. cikke (6) bekezdésének második francia bekezdése állapítja meg azokat a százalékos szabályokat, amelyeket a tagállamoknál felmerült költségekre alkalmazni kell.
            
         
               (3)
            
            
               A 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló, 2005. február 28-i 349/2005/EK bizottsági rendelet (4) 3. cikke megállapítja az uniós pénzügyi támogatásra jogosult kiadásokra vonatkozó szabályokat.
            
         
               (4)
            
            
               A 2008/655/EK bizottsági határozat (5) uniós pénzügyi hozzájárulást biztosított a 2007-es és 2008-as belgiumi kéknyelv-betegség leküzdését célzó biztonsági intézkedésekhez.
            
         
               (5)
            
            
               Belgium 2009. április 6-án hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint. A Bizottság észrevételeiről, a támogatható kiadások kiszámításának módjáról és a végső következtetésekről 2011. július 7-én kelt levelében tájékoztatta Belgiumot. 2011. augusztus 4-én kelt levelében Belgium egyetértését fejezte ki ezzel kapcsolatban.
            
         
               (6)
            
            
               Az uniós pénzügyi hozzájárulást csak akkor lehet kifizetni, ha a tervezett fellépéseket ténylegesen végrehajtották és a hatóságok a megállapított határidőn belül az összes szükséges információt benyújtották.
            
         
               (7)
            
            
               A belga hatóságok teljes mértékben eleget tettek a 2009/470/EK határozat 3. cikkének (4) bekezdésében és a 349/2005/EK rendelet 7. cikkében előírt technikai és adminisztratív kötelezettségeiknek.
            
         
               (8)
            
            
               E megfontolásokra való tekintettel és a 2008/655/EK határozat 3. cikke (2) bekezdése értelmében meg kell állapítani 2007-es és 2008-as belgiumi kéknyelv-betegség felszámolása kapcsán felmerült támogatható kiadásokhoz nyújtandó uniós pénzügyi hozzájárulás teljes összegét.
            
         
               (9)
            
            
               Az uniós pénzügyi hozzájárulás 3 328 215,15 EUR összegű első, illetve 4 550 004,85 EUR összegű második részlete már kifizetésre került.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007-es és 2008-as belgiumi madárinfluenza-járvány felszámolása kapcsán felmerült kiadásokhoz történő közösségi pénzügyi hozzájárulás teljes összege 7 881 826,95 EUR. Ez a határozat a költségvetési rendelet 84. cikke értelmében vett finanszírozási határozatnak minősül.
   2. cikk
   Tekintettel arra, hogy az uniós hozzájárulás teljes összege 7 881 826,95 EUR, a pénzügyi hozzájárulás fennmaradó összege 3 606,95 EUR.
   3. cikk
   Ennek a határozatnak a Belga Királyság a címzettje.
   
      Kelt Brüsszelben, 2013. május 16-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 298., 2012.10.26., 1. o.
   
      (3)  HL L 362., 2012.12.31., 1. o.
   
      (4)  HL L 55., 2005.3.1., 12. o.
   
      (5)  HL L 214., 2008.8.9., 66. o.